stanford-oval/wikipedia huggingface dataset:
הנס בלומנברג
פילוסופיה > חיבורים מאוחרים

ביצירותיו המאוחרות יותר כמו "העבודה על המיתוס, מחוץ למערה", בלומנברג, בהשראת השקפתו של ארנולד גהלן (אנ') על האדם כיצור שברירי וסופי הזקוק לרעיונות עזר מסוימים כדי להתמודד עם "האבסולוטיזם של המציאות" והכוח המכריע שלה – הדגיש יותר ויותר את הרקע האנתרופולוגי של רעיונותיו, והתייחס למיתוס ולמטפורה כאל מקבילה פונקציונלית לערך המרחיק, האוריינטציוני והמקל של מוסדות כפי שהבין גהלן. להקשר זה יש חשיבות מכרעת לרעיון המטאפורות המוחלטות של בלומנברג. בעוד שמטאפורות במקור היו אמצעי להמחשת מציאות של סוגיה, לתת צורה להבנה, הן היו נוטות מאוחר יותר לקיום נפרד, במדעים כמו במקומות אחרים. תופעה זו עשויה לנוע בין הניסיון להבהיר את המטאפורה במלואה תוך איבוד הראייה של תפקידה ההמחשה, ועד לחוויה של התעמקות במטאפורות המשפיעות על הלוגיות לכאורה של מסקנות. הרעיון של 'מטפורות מוחלטות' מתברר כבעל חשיבות מכרעת לרעיונות של תרבות, כמו המטאפורה של אור כאמת בנאואפלטוניזם, שניתן למצוא בהרמנויטיקה של מרטין היידגר והנס גאורג גדאמר. ההיסטוריה הביקורתית של מושגים עשויה לשרת אפוא את הכוח המטאפורי. עם זאת, בלומנברג גם הזהיר את קוראיו שלא לבלבל את הפירוק הקריטי של המיתוס עם האמונה התוכנותית בהתגברות על כל מיתולוגיה. כשהוא מהרהר אודות מחקריו של הוסרל, עבודתו של בלומנברג מגיעה למסקנה כי במוצא האחרון ההארה המדעית הפוטנציאלית שלנו מוצאת את הגבול הסובייקטיבי והאנתרופולוגי שלה בעובדה שאנו נופלים ללא הרף על הדימויים של הרהורינו.
ביבליוגרפיה > בתרגום עברית

אנייה טרופה וצופה: פרדיגמה למטפורה של הוויה, תרגם: גדי גולדברג ערך: פיני איפרגן, הוצאת שלם, 2005
לקריאה נוספת

פיני איפרגן, "קרל לוויט והנס בלומברג: המקרה של 'לא יהודים ולא גרמנים'", תרבות דמוקרטית, כרך 14 (תשע"ב / 2012), עמ' 7–44.
פיני איפרגן, "הנס בלומנברג על המטפורה 'המוחלטת' של המערה: לחשוב את המקור או לספר סיפור", דעת - כתב עת לפילוסופיה יהודית וקבלה 85 (תשע"ח), עמ' 287–306
הערות שוליים

↑  Angus Nicholls, Myth and the Human Sciences: Hans Blumenberg's Theory of Myth, Routledge (2014), p. 11
↑  Brient, Elizabeth. (2001) The Immanence of the Infinite, p. 6. The Catholic University of America Press, Washington, D.C. ISBN 0-8132-1089-5
↑  Buller, Cornelius A. (1996). The Unity of Nature and History in Pannenberg's Theology. Lanham, Maryland: Rowman & Littlefield. p. 95. ISBN 0-8226-3055-9.
↑  Pannenberg, Wolfhart (1973). "Christianity as the Legitimacy of the Modern Age (1968)". The Idea of God and Human Freedom, Volume 3. London: Westminster Press. pp. 178–191. ISBN 0-664-20971-8.
↑  Karl Lowith, Meaning In History, 1949
| --- | --- |
בקרת זהויות :  NLI: 987007258867405171  PLWABN: 9810536147105606  BNE: XX882009  BnF: cb120263751 (data)  CANTIC: a11390220  CiNii: DA00207494  GND: 118664123  ICCU: CFIV004593  ISNI: 0000 0001 2149 0123  LCCN: n82010267  LNB: 000117862  NDL: 00433607  NKC: mzk2002148202  NLK: KAC201113681  NTA: 069218021  SELIBR: 220686  SNAC: w6mt6719  SUDOC: 028425685  VcBA: 495/311501  VIAF: 120134315   WorldCat (עם VIAF): 120134315
איווה נובלזאדה

| --- | --- |

 לידה:  18 במרץ 1996 (בת 28) סן דייגו, ארצות הברית 
 מדינה:  ארצות הברית 
 תקופת הפעילות:  מ-2013 
 מקום לימודים:  בית הספר נורת'ווסט לאומנויות
 בן זוג:  ליאו רוברטס
 פרופיל ב-IMDb
 
איווה מריה נובלזאדה (באנגלית: Eva Maria Noblezada; נולדה ב-18 במרץ 1996) היא שחקנית וזמרת אמריקאית הידועה בעיקר בזכות עבודתה בווסט אנד ובברודוויי. נובלזאדה גילמה את קים ב"מיס סייגון", את אפונין ב"עלובי החיים" ואת אורידיקה ב"האדסטאון". היא מועמדת פעמיים לפרס טוני לביצוע הטוב ביותר על ידי שחקנית ראשית במחזמר. בשנת 2019 כיכבה בתור רוז גרסיה בסרט "ורד צהוב". בשנת 2022 דיבבה את סאם בסרט "מזל" וגילמה את רות בסרט "מי בא לחג?".
ביוגרפיה > ראשית חייה

איווה מריה נובלזאדה נולדה ב-18 במרץ 1996 בסן דייגו, קליפורניה, בת לאב ממוצא פיליפני ולאם ממוצא מקסיקני. כשהייתה בת 6, עברה עם הוריה לשארלוט, קרוליינה הצפונית ולמדה בבית הספר נורת'ווסט לאומנויות עד גיל 17. קרובת משפחתה היא אנט קלוד, אשר גילמה את סלינה בסדרה "רחוב סומסום" ואת קים בהפקת המחזמר "מיס סייגון" בברודוויי.
ביוגרפיה > קריירה

בשנת 2013, נובלזאדה הייתה אחת מחמשת הזוכים בפרס ג'ימי (אנ'). במהלך התחרות ביצעה את השיר "With You" מתוך המחזמר "Ghost", כשבקהל נמצאת טארה רובין, המלהקת של המחזמר "מיס סייגון". רובין הזמינה את נובלזאדה, שהייתה בת 17, לאודישן להפקה המחודשת של המחזמר. היא לוהקה לגלם את קים, בתפקיד הראשי. ההפקה רצה מה-3 במאי 2014 עד ה-27 בפברואר 2016 בתיאטרון הנסיך אדוארד, לונדון. במהלך טקס פרסי לורנס אוליבייה לשנת 2015, ביצעה את השיר "I'd Give My Life for You" מתוך המחזמר.
באפריל 2016, נובלזאדה הצטרפה להפקת המחזמר "עלובי החיים" בווסט אנד בתפקיד אפונין. ב-2 במאי באותה שנה ביצעה את הופעת הבכורה שלה בקרנגי הול, במופע לכבוד אלן בובליל וקלוד-מישל שנברג.
ב-1 במרץ 2017, נובלזאדה שבה לגלם את קים בהפקה המחודשת של המחזמר "מיס סייגון" בברודוויי, שנפתחה רשמית ב-23 במרץ בתיאטרון ברודוויי ורצה עד ה-14 בינואר 2018. על תפקיד זה הייתה מועמדת לפרס טוני לשנת 2017 עבור הביצוע הטוב ביותר על ידי שחקנית ראשית במחזמר.
בנובמבר 2018, נובלזאדה גילמה את אורידיקה בהפקת המחזמר "האדסטאון" בתיאטרון המלכותי הלאומי. באפריל 2019 עברה עם הפקת המחזמר לתיאטרון וולטר קר בברודוויי. על תפקיד זה הייתה מועמדת בשנית לפרס טוני, וזכתה בפרס בחירת הקהל של Broadway.com עבור שחקנית ראשית אהובה במחזמר. ב-13 באוגוסט 2023, נובלזאדה עזבה את ההפקה והוחלפה על ידי סוליה פייפר.
בשנת 2019, נובלזאדה ביצעה את הופעת הבכורה שלה בסרט באורך מלא – "ורד צהוב" של דיאן פרגס בתפקיד הדמות הראשית, רוז גרסיה. היא כיכבה לצד ליאה סלונגה – אשר גילמה במקור את קים במחזמר "מיס סייגון". הסרט הופץ על ידי סרטי סוני Stage 6 ב-9 באוקטובר 2020. בשנת 2022, נובלזאדה שיחקה בסרט "מי בא לחג?" בהשתתפות צוות שחקנים ממוצא פיליפיני.
ביולי 2023 הוכרז שנובלזאדה תגלם את דייזי ביוקנן בעיבוד המוזיקלי ל"גטסבי הגדול" מאת פרנסיס סקוט פיצג'רלד. המחזמר מכיל מילים ולחן מאת ג'ייסון האולנד ונתן טייסן ותסריט מאת קייט קריגן. ב-12 באוקטובר 2023, המחזמר הועלה בבכורה עולמית בתיאטרון פייפר מיל, ניו ג'רזי ורץ עד ה-12 בדצמבר באותה שנה. לאחר מכן, ההפקה החלה בהצגות מקדימות בברודוויי ב-29 במרץ 2024, ונפתחה רשמית ב-25 באפריל באותה שנה, בתיאטרון ברודוויי.
ביוגרפיה > חיים אישיים

נובלזאדה שיתפה בראיונות עימה לגבי המאבקים האישיים שלה עם חרדה, בולימיה והפרעת גוף דיסמורפית.
בנובמבר 2017 נובלזאדה הודיעה כי נישאה לשחקן האנגלי ליאו רוברטס.
תיאטרון

| שנה | שם | תפקיד | מיקום | הערות | הערות שוליים |
| --- | --- | --- | --- | --- | --- |
| 2014-2016 | מיס סייגון | קים | תיאטרון הנסיך אדוארד | הפקת וסט אנד מחודשת |  |
| 2016 | עלובי החיים | אפונין | תיאטרון סונדהיים | הפקת וסט אנד |  |
| 2017-2018 | מיס סייגון | קים | תיאטרון ברודוויי | הפקת ברודוויי מחודשת |  |
| 2018-2019 | האדסטאון | אורידיקה | התיאטרון המלכותי הלאומי | הפקת לונדון מקורית |  |
| 2019-2023 | האדסטאון | אורידיקה | תיאטרון וולטר קר | הפקת ברודוויי מקורית |  |
| 2023 | גטסבי הגדול | דייזי ביוקנן | תיאטרון פייפר מיל | הפקת בכורה עולמית |  |
| 2024-הווה | גטסבי הגדול | דייזי ביוקנן | תיאטרון ברודוויי | הפקת ברודוויי מקורית |  |
פילמוגרפיה > קולנוע

| שנה | שם | תפקיד | הערות | הערות שוליים |
| --- | --- | --- | --- | --- |
| 2016 | מיס סייגון: 25 שנים למחזמר | קים | הסרטה של הופעה בימתית |  |
| 2019 | ורד צהוב | רוז גרסיה | הופעת בכורה בסרט באורך מלא |  |
| 2022 | צ'אמפ | ג'נבייב | סרט קצר |  |
| 2022 | מזל | סאם | דיבוב |  |
| 2022 | מי בא לחג? | רות | — |  |
פילמוגרפיה > טלוויזיה

| שנה | שם | תפקיד | הערות | הערות שוליים |
| --- | --- | --- | --- | --- |
| 2021 | חוק וסדר: מדור מיוחד | זואי קררה | פרק: "Turn Me on Take Me Private" |  |
דיסקוגרפיה > אלבום הקלטות

| שנה | פרויקט | הערות | הערות שוליים |
| --- | --- | --- | --- |
| 2014 | מיס סייגון | אלבום הקלטות של צוות השחקנים בהפקה המחודשת, וסט אנד |  |
| 2019 | האדסטאון | אלבום הקלטות של צוות השחקנים מקורי |  |
פרסים ומועמדויות

| שנה | פרויקט מועמד | פרס | קטגוריה | תוצאה | הערות שוליים |
| --- | --- | --- | --- | --- | --- |
| 2013 | פוטלוס | פרס ג'ימי | פרס בלומי | זכייה |  |
| 2015 | מיס סייגון | פרס WhatsOnStage | השחקנית הטובה ביותר בתפקיד ראשי במחזמר | זכייה |  |
| 2017 | מיס סייגון | פרס טוני | הביצוע הטוב ביותר על ידי שחקנית ראשית במחזמר | מועמדות |  |
| 2017 | מיס סייגון | פרס ליגת הדרמה | ביצועים נכבדים | מועמדות |  |
| 2017 | מיס סייגון | פרס בחירת הקהל של Broadway.com | הופעה פורצת דרך אהובה (שחקנית) | מועמדות |  |
| 2017 | מיס סייגון | פרס עולם התיאטרון | הופעת הבכורה הטובה ביותר | זכייה |  |
| 2019 | ורד צהוב | פסטיבל הסרטים האסייתי של האוקיינוס השקט בלוס אנג'לס | הופעה פורצת דרך | זכייה |  |
| 2019 | האדסטאון | פרס טוני | הביצוע הטוב ביותר על ידי שחקנית ראשית במחזמר | מועמדות |  |
| 2019 | האדסטאון | פרס בחירת הקהל של Broadway.com | שחקנית ראשית אהובה במחזמר | זכייה |  |
| 2019 | האדסטאון | פרס בחירת הקהל של Broadway.com | צמד בימתי אהוב (עם ריב קרני) | מועמדות |  |
| 2020 | האדסטאון | פרס גראמי | אלבום המחזמר הטוב ביותר | זכייה |  |
וולדורף אסטוריה

| --- | --- |


 נתונים כלליים
 סוג:  פרטית
 תקופת הפעילות:  2006–הווה (כ־19 שנים)
 חברת אם:  הילטון
 ענפי תעשייה:  מלונאות
  
 waldorfastoria3.hilton.com
 
וולדורף אסטוריה (באנגלית: Waldorf Astoria Hotels & Resorts) הוא מותג רשת בתי מלון השייך לרשת המלונות הילטון.
הרשת ממותגת בתור ספינת הדגל בפרוטפוליו של הילטון עם בתי מלון אשר מציעים סטנדרטים גבוהים ויוקרתיים.
היסטוריה

בינואר 2006 הודיעה רשת הילטון מלונות על השקת מותג יוקרה בשם The Waldorf Astoria Collection, אשר נקרא על שם ספינת הדגל שלהם, מלון וולדורף אסטוריה בניו יורק.
בשנת 2014, נמכר מלון וולדורף אסטוריה בניו יורק לחברת הביטוח Anbang תמורת 1.95 מיליארד דולר, אולם הילטון עדיין מנהלת בפועל את המלון תחת המותג שלה. חלק מהנכסים של הילטון נושאים את השם "וולדורף" בכותרתם, אך הם אינם חלק מרשת וולדורף אסטוריה.
בשנת 2014 נפתח מלון וולדורף אסטוריה ירושלים.
בפברואר 2018 הודיעה הרשת כי תפתח מלון בקהיר, הראשון ביבשת באפריקה.
לוולדורף אסטוריה 34 בתי מלון ברחבי העולם, מתוכם 16 בארצות הברית, בהם מלון וולדורף אסטוריה המפורסם בניו יורק.
הערות שוליים

↑  מלון וולדורף אסטוריה, באתר www.mapa.co.il
↑  '"`UNIQ--templatestyles-00000001-QINU`"'Rai, Sarakshi. "Hilton to open Africa's first Waldorf Astoria in Cairo | HotelierMiddleEast.com". HotelierMiddleEast.com. נבדק ב-2018-07-12.
חדשות הערב (מהדורת חדשות)

ערך זה עוסק במהדורת החדשות המרכזית של תאגיד השידור הישראלי. אם התכוונתם ל"חדשות הערב" מהדורת החדשות בקשת 12, ראו .
| --- | --- |

אולפן כאן חדשות
 סוגה:  אקטואליה 
 יוצרים:  תאגיד השידור הישראלי   כאן 11   כאן חדשות
 מנחים:  טלי מורנו (18 בפברואר 2025 - הווה) מגישים מחליפים: יאיר ויינרב (21 בספטמבר 2021 - הווה) מאיה ראכלין (27 בספטמבר 2022 - הווה)
 משתתפים:  כתבי ופרשני "כאן חדשות"
 ארץ מקור:  ישראל ישראל
 שפות:  עברית
 תוכנית מקור:  מבט
 הפקה
 חברת הפקה:  כאן חדשות   תאגיד השידור הישראלי
 עורכים:  עילי לוין
 אתר צילומים:  אולפן כאן, מודיעין (2017–2020) אולפן כאן, ירושלים (2020–הווה)
 אורך פרק:  100 דקות
 שידור
 רשת שידור:  כאן 11 כאן ב'
 תקופת שידור מקורית:  15 במאי 2017 – הווה
 קישורים חיצוניים
 אתר רשמי
 דף התוכנית ב-IMDb
 
חדשות הערב היא מהדורת החדשות המרכזית של ערוץ כאן 11, בהגשת טלי מורנו. בימי חמישי מגישה את המהדורה מאיה ראכלין. לעיתים מחליף אותן יאיר ויינרב.
המהדורה מוגשת בימים ראשון עד חמישי ומשודרת במקביל ברשת כאן ב. בימי שישי, משודרת "חדשות שישי" (בעבר השבוע) ובמוצאי השבת משודרת "חדשות השבת".
היסטוריה

המהדורה הראשונה שודרה ב-15 במאי 2017, יום פתיחת שידורי כאן 11, על ידי גאולה אבן-סער מאולפן כאן חדשות במודיעין. אבן-סער הגישה את המהדורה עד עזיבתה ב-24 בדצמבר 2018. ב-17 בפברואר 2019 התחילה להגיש את המהדורה דוריה למפל, והיא הגישה אותה עד 31 באוגוסט 2021. בין 24 בדצמבר 2018 ל-17 בפברואר 2019 הגישו את המהדורה אמיר בר-שלום, רומי נוימרק ומיכל רבינוביץ' (שמונתה באופן זמני למגישה הראשית של התאגיד). בסוף מרץ 2020 עברו שידורי המהדורה ממודיעין לבניין הקבע של התאגיד בירושלים. בנובמבר 2021 מונתה מיכל רבינוביץ' כמגישת המהדורה, ובכך נשארו רומי נוימרק ודב גיל-הר כמגישים מחליפים. עם הצטרפותה של טלי מורנו לתאגיד ב-10 בספטמבר 2022, החלה לשמש מגישה מחליפה של המהדורה. מספר ימים אחר כך, ב-27 בספטמבר הגישה מאיה ראכלין את המהדורה, והפכה למגישה הצעירה ביותר שהגישה מהדורה מרכזית, בגיל 23 (לפני כן הייתה זו יונית לוי), ומאז נחשבת למגישה מחליפה, לצד טלי מורנו ויאיר ויינרב. בין 2 ל-30 באוקטובר 2022, הוגשה המהדורה מאולפן כאן חדשות המשני כהכנה לבחירות לכנסת ה-25. במלחמת חרבות ברזל, כאן חדשות שידרו את המהדורה בעמוד הטיקטוק שלהם, בנוסף לכאן 11 וכאן ב. בדצמבר 2024 פורסם שמיכל תעזוב את התאגיד ותעבור ל״i24news”, בפברואר 2025 עזבה והחליפה אותה טלי מורנו.
עורכת המשנה לשעבר של המהדורה, העיתונאית איילת ארנין. נטבחה ב-7 באוקטובר במיגונית המוות לאחר שבילתה במסיבת הנובה, היא הקליטה את אשר התרחש במיגונית.
מבנה המהדורה

המהדורה מתחילה עם כותרותיה, אשר כוללת את עיקר החדשות של אותו יום. החלק הראשון שלה (לרוב ה-45 דקות הראשונות) מוקדשות עבור עדכוני חדשות מרכזיים ולא משודרות כתבות כלל, לעיתים מתקיימת בחלק זה הצהרה של ראש הממשלה (בימי מלחמה, דובר צה"ל). לאחר מכן עוברים לשידור כתבות במגוון תחומים אשר מלוות בדברי קריינות, קודם לשידורה או לאחריה, ניתן דיווח מפיו של פרשן או כתב. לעיתים מתקיים ראיון במסגרת המהדורה. לרוב ישנה הפסקה אחת או שתיים של לא יותר מ-3 דקות לפרסומות וקדימונים. המהדורה מסתיימת עם תחזית מזג האוויר.
לפני מלחמת חרבות ברזל, המהדורה התארכה עקב פיגוע או מבצע צבאי, אך במלחמה היא מתארכת עקב מתיחות גבוהה במיוחד או חיסול של בכיר אויב (במצבים אלו לרוב אין שידור כתבות כלל והמהדורה היא מעיין גל פתוח). המהדורה יכולה גם להתקצר בגלל אילוצי שידור כגון משחק כדורגל או תחרות האירוויזיון.
בימי שישי משודרת המהדורה "חדשות שישי" בהגשת מואב ורדי ובשבת "חדשות השבת" בהגשת טלי מורנו (אך בימי סוף שבוע אשר היו דרמטיים במיוחד הן יכונו חדשות הערב, מצב זה קרה לדוגמה באסון מירון וב-7 באוקטובר).
מגישי/ות המהדורה > מגישות ראשיות

| שם המגישה | הגשה ראשונה | הגשה אחרונה | הערות |
| --- | --- | --- | --- |
| גאולה אבן-סער | 15 במאי 2017 | 24 בדצמבר 2018 | עזבה את הגשת המהדורה עקב חזרת בעלה, גדעון סער, לפוליטיקה |
| דוריה למפל | 17 בפברואר 2019 | 31 באוגוסט 2021 |  |
| מיכל רבינוביץ' | 18 במאי 2017 (מחליפה) 15 בנובמבר 2021 (ראשית) | 16 בפברואר 2025 | הגישה את חדשות השבת, הייתה מגישה מחליפה עד נובמבר 2021 |
| טלי מורנו | 15 בספטמבר 2022 (מחליפה) 18 בפברואר 2025 (ראשית) |  | מגישה בנוסף את חדשות השבת, הייתה מגישה מחליפה עד פברואר 2025 |
מגישי/ות המהדורה > מגישים מחליפים

| שם המגיש/ה | הגשה ראשונה | הגשה אחרונה | הערות |
| --- | --- | --- | --- |
| רומי נוימרק | 31 במאי 2017 | 19 ביוני 2022 | הגישה את חדשות הלילה, עשתה רילוקיישן לקיימברידג' (מסצ'וסטס) עקב מלגת לימודים והיום משמשת כמרצה באוניברסיטת הרווארד. |
| אמיר בר שלום | 4 בינואר 2018 | 10 בינואר 2019 | הגיש שלא הייתה מגישה ראשית, עם מיכל ורומי |
| דב גיל-הר | 9 באוגוסט 2017 | 28 באוגוסט 2022 | הגיש את חדשות השבת, וחדשות שישי (אז השבוע), מונה לשליח כאן חדשות באירופה. |
| מואב ורדי | 16 בספטמבר 2021 |  | מגיש חדשות שישי |
| יאיר ויינרב | 21 בספטמבר 2021 |  | לרוב מגיש מהדורות בצאת יום כיפור ולעיתים מהדורות חג. |
| מאיה ראכלין | 27 בספטמבר 2022 |  | המגישה הכי צעירה בישראל, מגישת מהדורת חמש |
"והרי החדשות"

ב-1 בינואר 2018 הושקה מהדורה מקדימה בשם "והרי החדשות" ששודרה מ-19:30 עד 19:58 בהגשת המגישה של חדשות הערב. התוכנית כללה פתיח של המגישה, שיחות וידאו עם כתבי ופרשני חטיבת החדשות וראיונות. היא הוגשה לרוב בעמידה ובצורה נינוחה יותר מהמהדורה המרכזית.
ב-8 ביולי 2018 בוצעו במהדורה שינויים והיא הועברה לשעה 16:30, עד לירידתה מהאוויר ב-10 בינואר 2019.
כאן תחזית

"כאן תחזית" (המכונה גם "התחזית של שרון") היא תחזית מזג האוויר של חדשות הערב. התחזית לרוב מונחת על ידי שרון וכסלר שהייתה החזאית בימי רשות השידור ועם הקמת תאגיד השידור הישראלי, עברה לכאן חדשות.
התחזית הוגשה באולפני כאן חדשות במודיעין עד המעבר של החדשות לירושלים, לרוב מוגשת מהאולפן אך לפעמים (לרוב בימים מושלגים) היא מוגשת ממרפסת ביתה של וכסלר.
כאן תחזית > התחזית בחדשות הערב

ישנן מספר וריאציות לתחזית. הראשונה והכי שכיחה היא: חזרה מחסות לתחזית בלי שיחה עם המגישה, מעט דיבור על התחזית על רקע המילים "התחזית של שרון" והתאריך באותו יום, מעבר לתחזית וטמפרטורות המינימום והמקסימום, זמן זריחת ושקיעת השמש, טמפרטורות המים וגובה הגלים. לאחר מכן תשקיף לחמשת הימים הקרובים, חסות וחזרה למגישה.
צורה נוספת היא חזרה מפרסומות לשיחה של המגישה עם וכסלר על התחזית (לרוב קורה כאשר ישנו אירוע מיוחד כמו שרב או שלג), הקרנת חסות ואז, תחזית וטמפרטורות המינימום והמקסימום, זמן זריחת ושקיעת השמש, טמפרטורות המים וגובה הגלים. לאחר מכן תשקיף לחמשת הימים הקרובים חזרה למגישה ויציאה לחסות. לעיתים וכסלר מגישה את התחזית מביתה, לרוב כי הדרכים לירושלים חסומות עקב שלג.
וריאציה שלישית חזרה מפרסומות וחסות לתשקיף רק לימים הבאים, ללא התחזית בלילה או מחר כאשר המגישה היא זאת שמקריאה את המידע.
האזורים שלהם התחזית מוצגת הם: קצרין, צפת, הכנרת, מודיעין, תל אביב, ירושלים, ים המלח, באר שבע, אילת.
האזרים שלהם ישנו תשקיף: ירושלים, באר שבע, אילת. ישנו גם תשקיף כללי.
כאן תחזית > התחזית במבזקי הטלוויזיה

תחזית מזג האוויר מונחית בנוסף במבזקי "כאן חדשות" בטלוויזיה על ידי מגיש המבזק ולא על ידי חזאי. המגיש מנחה את התחזית בישיבה וקורא את התחזית השבועית. את התחזית רואים על המסך עם הטמפרטורות.
כאן תחזית > התחזית במבזקי הרדיו

תחזית מזג האוויר מונחית בנוסף במבזקי "כאן חדשות" בתחנת הרדיו "כאן ב", על ידי מגיש המבזק ולא על ידי חזאי.
כאן תחזית > התחזית ברדיו בזמן שידור בטלוויזיה

בין השעות 6:30 ל-12:00 תחנת הרדיו של כאן, כאן ב משודרת בכאן 11, בזמן זה ישנה תחזית שמוקרנות בצד המסך לאזורים הללו: צפת, טבריה, נצרת, חיפה, תל אביב-יפו, ירושלים, עין גדי, באר שבע, אילת (מאז תחילת מלחמת חרבות ברזל, התחזית הוחלפה ב"סרטון" שמציג דגל ישראל מתנופף ולצידו כיתוב "היום ה-XXX למלחמה").
הערות שוליים

↑  דוריה למפל תחליף את גאולה אבן-סער בהגשת המהדורה המרכזית של כאן חדשות, באתר וואלה, 3 בינואר 2019
↑  רן בוקר,'"`UNIQ--nowiki-00000003-QINU`"'דוריה למפל פורשת מהגשת המהדורה המרכזית בכאן, באתר ynet, 15 ביוני 2021
↑  רן בוקר,'"`UNIQ--nowiki-00000005-QINU`"'במקום דוריה למפל: מיכל רבינוביץ' היא מגישת המהדורה החדשה של כאן, באתר ynet, 15 בנובמבר 2021
↑  כתב חדשות 12 מפרגן: "מותר להשוויץ בבת זוג?", באתר אייס, 30 בספטמבר 2022
↑  רן בוקר,'"`UNIQ--nowiki-00000008-QINU`"'"זורקים רימונים, אין פה שום צבא": עיתונאית כאן הסתמסה עם הכתב הצבאי דקות לפני שנרצחה, באתר ynet, 11 באוקטובר 2023
↑  זמן אמת עונה 8 | פרק 9 - מיגונית המוות: ההקלטות האחרונות, באתר כאן – תאגיד השידור הישראלי, 25 ביולי 2024
↑  חדשות הערב | 30.04.21, באתר כאן – תאגיד השידור הישראלי, 16 בפברואר 2020
↑  חדשות השבת | 07.10.23, באתר כאן – תאגיד השידור הישראלי, 7 באוקטובר 2023
↑  כאן | תאגיד השידור הישראלי, למיכל רבינוביץ' יש חדשות בשבילכם!, באתר טוויטר (X), ‏15 בנובמבר 2021
| תוכניות תאגיד השידור הישראלי  |
| --- | --- | --- |
| חדשות ואקטואליה | חדשות הערב • חדשות הלילה • חדשות שישי • חדשות השבת • ערב ערב • העולם היום • שרון ואורי • מהצד השני עם גיא זהר • משחקי הכיס • עצם העניין • הכול פוליטי • שבע עם איילה חסון • הזמן הירוק |  |
| תוכניות תחקירים | זמן אמת • שטח הפקר • האזרח גואטה • דו"ח רולניק |  |
| דוקו ותעודה | וואי וואי וואי • יוצאים מהכלל • המהפכה הגאה • לבנון • אויבים • שרון • שופטים בשר ודם • לוחמים • הבלתי חשובים • המנדט • בשם האב • מדורות השבטים • חילוניות • 3 שירים |  |
| מציאות תיעודית | טיול אחרי צבא • בואו לאכול איתי • רילוקיישן • סליחה על השאלה • 80 וארבע • מתחילים מאפס • עוד ניפגש • סיפורים מהכורסה • יומני היקר • פרויקט משפחות • היהודי החדש • עולם קטן |  |
| שעשועונים | המרדף • האחוזון העליון |  |
| תרבות וראיונות | סוכן תרבות • פגישה עם רוני קובן • חדר 101 • קארפול קריוקי • פשוט בבית • ארון השירים היהודי • שאלה תשובה • מה שתגידו |  |
| סאטירה, בידור ואירוח | עד כאן! • הלילה עם לוסי וגורי • זהו זה! • ערב עם שי שטרן • ערוץ אפס |  |
| עלילתיות | קופה ראשית • היהודים באים • שב"ס • שטוקהולם • אבא משתדל • מתיר עגונות • טהרן • מנאייכ • שעת נעילה • חזרות • אחד על אחד • מותק בול באמצע • המפקדת • החנות שיש בה הכל • עלומים • שישו ושמחו • קרתגו • שישה אפסים • סובייצקה • הצבי • תיק נעדר • האיש שרצה לדעת הכל • האמת |  |
| סדרות רשת (כאן דיגיטל) | סוף הדרך • הטרמפיסטים • עלייתו ונפילתו של שם טוב האבי • פגום • משפחת פנסטה |  |
| רדיו והסכתים | חיות כיס • שיר אחד • אגן הים התיכון • המעבדה • לך תזכור |  |
גבי בארט

| --- | --- |

 לידה:  5 במרץ 2000 (בת 24) ארצות הברית מונהל (אנ'), פנסילבניה, ארצות הברית
 מוקד פעילות:  ארצות הברית 
 תקופת הפעילות:  מ-2011
 מקום לימודים:  Pennsylvania Cyber Charter School, Serra Catholic High School 
 עיסוק:  זמרת-יוצרת • מוזיקאית
 סוגה:  קאנטרי • פופ
 שפה מועדפת:  אנגלית 
 חברת תקליטים:  וורנר מוזיק נשוויל
 בן או בת זוג:  קייד פוהנר 
 gabbybarrett.com
 פרופיל ב-IMDb
 
גבי בארט (באנגלית: Gabby Barrett; נולדה ב-5 במרץ 2000) היא זמרת-יוצרת אמריקאית. היא סיימה במקום השלישי בעונה ה-16 בתוכנית "אמריקן איידול". לאחר התוכנית הוציאה את סינגל "I Hope", שהגיע למקום 16 במצעד בילבורד הוט 100.
ביוגרפיה

בארט היא אחת משמונה ילדים שנולדו לבלייז ופאם בארט. היא למדה בבית הספר התיכון הקתולי סרה במק'קיספורט, פנסילבניה ובהמשך עברה לבית הספר לאמנת הסייבר של פנסילבניה. היא החלה לשיר בגיל 9 ועשתה מופעים כבר בגיל 11. בשנת 2014 היא זכתה במסגרת התחרות "Kean Quest".
בגיל 14 עודד אותה אביה לשיר ביחד עם מקהלה, מה שגרם לה לשיר בעיקר שירים מסוגת המוזיקה הנוצרית.
קריירה

לאחר שבארט השתתפה בתוכנית הטלוויזיה האמריקאית "אמריקן איידול", היא שיתפה פעולה עם כותב השירים והמפיק אלן פוסטר. השניים כתבו שלושה שירים שנכללו מיני-אלבום הראשון שלה; "Fireflies",‏ "Your Name On It" ו-"Missin' Love".
בשנת 2025 גילמה את איזבלה בסרטו המוזיקלי של הראפר דה ויקנד "Hurry Up Tomorrow" המבוסס על אלבומו השישי "Hurry Up Tomorrow".
חיים אישים

ב-5 באוקטובר 2019, בארט התחתנה עם משתתף העונה שלה באיידול, קייד פוהנר. ב-18 בינואר 2021, נולד לזוג ילד.
דיסקוגרפיה > אלבומי אולפן

2020: Goldmine
2024: Chapter & Verse
דיסקוגרפיה > מיני-אלבומים

2018: The Fireflies EP
2020: Hall of Fame
דיסקוגרפיה > אלבומי הופעה

2021: Live From The Goldmine
הערות שוליים

↑  Who is Gabby Barrett? A closer look at Pa.'s 'American Idol' finalist, pennlive, ‏2018-05-20 (באנגלית)
↑  "Staying Busy After Idol, Gabby Barrett Drops Romantic New Single". Idol Chatter. October 18, 2018., idolchatteryd.com
| 0 | 1 | 2 |
| --- | --- | --- |
| הקודם: 2020: קלואי x האלי | פרס הכוכבת העולה של בילבורד  2022: גבי בארט | הבא: 2023: דואצ'י |
| 0 | 1 | 2 |
| --- | --- | --- |
| הקודם: 2020: מורגן וולן | פרסי המוזיקה של iHeartRadio – אמן הקאנטרי החדש הטוב ביותר  2021: גבי בארט | הבא: 2022: לייני וילסון |
| --- | --- |
בקרת זהויות :  GND: 125280539X  ISNI: 0000 0004 7828 914X  LCCN: no2020096857  MusicBrainz: b779262a-e5c0-4ca1-b412-e2fbb5ea7318  VIAF: 1750159820936814000005   WorldCat (עם VIAF): 1750159820936814000005
מיסי אליוט

| --- | --- |

 לידה:  1 ביולי 1971 (בת 53) פורטסמות'  (ארצות הברית)
 מוקד פעילות:  ארצות הברית 
 תקופת הפעילות:  מ-1991
 מקום לימודים:  תיכון וודרו וילסון, תיכון וודרו וילסון 
 סוגה:  היפ הופ, R&B, פופ, דאנס
 שפה מועדפת:  אנגלית 
 חברת תקליטים:  אלקטרה, אטלנטיק
 פרסים והוקרה:  היכל התהילה של הרוק אנד רול (2023)  פרס ונגארד לווידאו של MTV ע״ש מייקל ג'קסון  דוקטור לשם כבוד של מכללת ברקלי למוזיקה 
 http://www.missy-elliott.com/
 פרופיל ב-IMDb
 
מליסה ארנט "מיסי" אליוט (באנגלית: Melissa Arnette "Missy" Elliott; נולדה ב-1 ביולי 1971), היא ראפרית, זמרת-יוצרת, מפיקה מוזיקלית, רקדנית וזמרת ספוקן אמריקאית, זוכת 5 פרסי גראמי. נכון לשנת 2007 מכרה אליוט כ-7.6 מיליון עותקים מאלבומיה ולפיכך נחשבת כראפרית המצליחה והנמכרת ביותר בעולם.
קורות חיים > תחילת דרכה

אליוט נולדה וגדלה בפורטסמות', וירג'יניה, כבת יחידה לפטריקה ורוני.
בנעוריה החלה לכתוב שירים, וב-1990 הקימה עם חברותיה להקת בנות, ששרה בסגנון רית'ם אנד בלוז; המפיק היה ידיד של אליוט, טימותי מוזלי, שבהמשך הפך למפיק מצליח בשם טימבלנד. ב-1991 הוחתמה הלהקה בחברת התקליטים "אלקטרה", נקראה מחדש בשם "Sista", ואליוט עברה עימה לניו יורק. הלהקה, שכללה כעת כ-20 חברים, הקליטה מספר סינגלים ואף אלבום מוזיקה, שלא יצא מעולם.
בסוף שנת 1995 עזבו מרבית חברי הלהקה; אליוט וטימבלנד החלו להפיק שירים לאמנים אחרים, כגון תשעה שירים לאלבומה השני של הזמרת אליה, שיצא ב-1996 וזכה להצלחה רבה. בשנה זו החלה להתארח גם כזמרת, ברמיקסים של ראפרים כמו שון קומבס, שהציע לה לחתום בחברת התקליטים שלו. אך אליוט הוחתמה בתקופה זו בחברת אלקטרה, על חוזה לפיו תקים חברת-בת להפקת תקליטים משלה, "The Goldmind", בה תפיק גם להיטים בכיכובה, כזמרת סולו. אליוט צירפה את טימבלנד כשותף להפקה בחברה.
קורות חיים > Supa Dupa Fly

ב-1997 הוציאה אליוט את אלבומה הראשון, "Supa Dupa Fly", שהגיע למקום השלישי במצעד המכירות האמריקאי ועורר עניין רב. באלבום התארחו מספר כוכבי היפ הופ ורית'ם אנד בלוז, ובהם באסטה ריימס, אליה, ג'ינוויין, דה בראט והמפיק השותף טימבלנד. הפריצה באה בזכות הסינגל הראשון, "The Rain (Supa Dupa Fly)‎", והקליפ המיוחד שלו, עליו קיבלה אליוט שני פרסי בילבורד עבור הקליפ הטוב ביותר וכן הקליפ הטוב ביותר לאמן חדש; הקליפ נבחר גם לקליפ השנה של המגזין "רולינג סטון". האלבום הגיע למעמד אלבום פלטינה לאחר שנמכרו כמיליון עותקים שלו ברחבי ארצות הברית, ואליוט הייתה מועמדת לפרסי גראמי ו-VMA עבורו. גם הסינגל "Sock It To Me" שיצא מתוך האלבום הגיע למעמד סינגל זהב בארצות הברית.